P A T V I R T I N T A:

UAB „Telšių regiono atliekų tvarkymo centras“

Direktorius 2025 m. balandžio 25 d. įsakymu

Nr.V-25/ 38

Priedas Nr. 1

**UAB “ TELŠIŲ REGIONO ATLIEKŲ TVARKYMO CENTRAS” PLUNGĖS DIDŽIŲJŲ GABARITŲ ATLIEKŲ SURINKIMO AIKŠTELĖS IR ŽALIŲJŲ ATLIEKŲ SURINKIMO AIKŠTELĖS, ADRESU PRANCŪZŲ KELIO G. 8, JĖRUBAIČIŲ K., BABRUNGO SEN., PLUNGĖS RAJ., ATLIEKŲ PRIĖMIMO TVARKA BEI SAUGAUS ELGESIO AIKŠTELIŲ TERITORIJOJE TAISYKLĖS**

1. **BENDROS NUOSTATOS**
2. UAB „Telšių regiono atleikų tvarkymo centras“ (toliau – Bendrovė) didelių gabaritų atliekų surinkimo aikštelės ir žaliųjų atliekų surinkimo aikštelėse (toliau – Aikštelės), adresu Prancūzų Kelio g. 8, Jėrubaičių k., Babrungo sen., Plungės raj., procedūros aprašas (toliau – Aprašas) skirtas aprašyti reikalavimus, kuriais vadovaujantis Aikštelėse priimamos atliekos.
3. Atliekų ir daiktų, priimamų į DGASA, priėmimo ir laikymo tvarka tvarka (toliau – Tvarka) parengta vadovaujantis Lietuvos Respublikos aplinkos apsaugos įstatymu, Lietuvos Respublikos atliekų tvarkymo įstatymu, Valstybiniu atliekų tvarkymo planu, Lietuvos Respublikos aplinkos ministro įsakymais patvirtintomis Atliekų tvarkymo taisyklėmis ir Minimaliais komunalinių atliekų tvarkymo paslaugos kokybės reikalavimais, Aikštelių taršos integruotos prevencijos ir kontrolės ar taršos leidimais bei kitais teisės aktais, reglamentuojančiais atliekų tvarkymą.
4. Tvarka reglamentuoja reikalavimus priimamų atliekų pakuotei, atliekų priėmimo metu tikrinamas atliekų savybes, atliekų svorio nustatymą ir registravimą, atliekų grąžinimo atliekų turėtojui atvejus ir tvarką, atliekų laikymo sąlygas ir kontrolės reikalavimus, į aikšteles pristatomoms atliekoms taikomus ribojimus. Ši Tvarka yra privaloma aikštelių darbuotojams bei asmenims, pristatantiems numatytas atliekas į aikšteles.
5. Saugaus elgesio didelių gabaritų atliekų surinkimo ir žaliųjų atliekų surinkimo aikštelėse taisyklės (toliau – Taisyklės) reglamentuoja pagrindinę didelių gabaritų atliekų surinkimo aikštelių ir žaliųjų atliekų surinkimo aikštelių (toliau – Aikštelės) lankytojų saugaus elgesio Aikštelių teritorijoje tvarką.
6. Šioje tvarkoje vartojamos sąvokos suprantamos taip, kaip jos apibrėžtos Atliekų tvarkymo bei kituose įstatymuose.

**II. REIKALAVIMAI PRIIMAMŲ ATLIEKŲ PAKUOTEI**

1. Nepavojingos atliekos, t. y. naudotos padangos, medienos, stambios (buitinė technika, baldai), metalo, stiklo, statybinės - priimamos ir laikomos nesupakuotos konteineriuose/ talpose ar rietuvėse. Popieriaus ir kartono, tekstilės atliekos laikomos taip, kaip buvo priimtos. Pakuotė turi netrukdyti vizualiai nustatyti atliekų rūšį.
2. Visos atvežtos atliekos privalo būti išrūšiuotos (atliekos laikomos išrūšiuotomis, kad jas lengvai, neskiriant papildomų pastangų (negaištant savo ir kitų lankytojų laiko), būtų galima sudėti į tam skirtus konteinerius – metalo atliekas į metalo konteinerius, popieriaus – į popieriaus, plastiko – į plastiko, betono atliekas į statybinių atliekų konteinerius ir pan., o smulkios atliekos turi būti sudėtos į atskirus maišus pagal jų rūšį taip, kad, jų papildomai neskirstant, būtų galima išpilti į joms skirtą konteinerį). Aikštelėse atliekų rūšiavimas nevykdomas.
3. Baldus rekomenduojama išardyti iki atvežimo į aikštelę (korpusiniai baldai išardomi į atskiras plokštes, išimamas stiklas, veidrodžiai, minkštiems baldams – jei įmanoma medinė dalis atskiriama nuo dalies dengtos medžiaga, nuo baldų jei yra įmanoma atskiriamos metalinės, plastikinės dalys. Baldus reikia išardyti tiek, kiek tai yra įmanoma padaryti namų sąlygomis). Aikštelėse baldų ardymas nevykdomas.
4. Pavojingų atliekų priėmimas vykdomas pavojingų atliekų laikymo konteinerio tipo statinyje. Visos pavojingosios atliekos bei skystos atliekos priimamos tik supakuotos sandariai užsidarančiose, nedūžtančiose talpose. Nepriimamos pavojingosios atliekos, kurių atliekų pakuotė nesandari, pažeista bei atliekos, kurių neįmanoma identifikuoti.
5. Atliekų turėtojas privalo užtikrinti, kad iš pristatytų atliekų bei jų pakuočių netekėtų jokie skysčiai, pervežamos atliekos nedulkėtų ir nevirstų iš transporto priemonės.

**III. PRIĖMIMO TVARKA**

1. Į Aikštelės teritoriją lankytojai gali patekti tik per jiems skirtą įvažiavimą ir joje būti tik Aikštelės darbo metu.
2. Asmuo, atvežęs atliekas, privalo:
   1. pateikti asmens tapatybę patvirtinantį dokumentą (jei fizinis asmuo), ir tik darbuotojui pareikalavus papildomą dokumentą įrodantį, kad asmuo yra konkrečios savivaldybės gyventojas, pvz. pažymą apie deklaruotą gyvenamą vietą, nuomos sutartis, elektros ar vandens tiekėjo sąskaita ir pan. Fiziniam asmeniui nepateikus dokumentų, įrodančių, kad jis yra konkrečios savivaldybės gyventojas, atliekos neatlygintinai nepriimamos.
   2. Atvežtas atliekas iškrauna pats atliekų turėtojas. Gyventojas iškrauna atliekas vadovaudamasis Saugaus elgesio Aikštelėse taisyklėmis bei Aikštelės darbuotojo nurodymais, ir atsižvelgdamas į konteinerių ženklinimą/ piktogramas.
   3. pateikti automobilio registracijos liudijimą;
   4. pateikti kitą, aikštelės darbuotojo (-ų), pareikalautą informaciją susijusią su pristatomomis atliekomis.
3. Atliekos negali būti atvežamos sunkiasvoriais automobiliais, sunkvežimiais, traktoriais. Atliekas į aikštelę galima pristatyti L kategorijos transporto priemonėmis (mopedai, motociklai ir jiems prilygintos transporto priemonės) bei M1 klasės automobiliais (lengvasis automobilis) ir O1 klasės priekabomis. Šių reikalavimų neatitinkančios gyventojų transporto priemonės į aikštelę neįleidžiamos ir (ar) jomis atvežtos atliekos nėra priimamos (apribojimai netaikomi mokamoms paslaugoms).
4. Priimdamas atliekas Aikštelės darbuotojas privalo vadovautis Bendrovės direktoriaus patvirtintais atliekų priėmimo įkainiais ir kiekiais.
5. Aikštelės darbuotojas atlieka atvežtų atliekų vizualinę kontrolę ir nurodo atliekas atvežusiam asmeniui, į kuriuos konteinerius išrūšiuoti nepavojingas atliekas.
6. Atvežtas atliekas iškrauna pats atliekų turėtojas.
7. Atliekos sveriamos metrologiškai patikrintomis svarstyklėmis, jų kiekis registruojamas atliekų susidarymo apskaitos žurnale.
8. Atliekos priimamos aikštelės darbo metu. Darbo laikas nurodytas prie kiekvienos aikštelės arba internetinėje svetainėje [www.tratc.lt](http://www.tratc.lt)
9. Likus 15 min. iki atliekų priėmimo aikštelės darbo laiko pabaigos, atsakingas darbuotojas, turi teisę uždaryti aikštelę ir leisti išsikrauti atliekas tik atliekų turėtojams, jau esantiems aikštelės viduje. Atliekų turėtojai, likus 30 min. iki atliekų priėmimo aikštelės darbo laiko pabaigos, privalo įsitikinti, kad jiems bus leista įvažiuoti ir iškrauti atvežtas atliekas.

**IV. ATLIEKŲ GRĄŽINIMO ATLIEKŲ TURĖTOJUI ATVEJAI IR TVARKA**

1. Atliekos grąžinamos atliekų turėtojui, jei atliekos nėra leidžiamų priimti atliekų sąraše (1 priedas). Tuomet aikštelės darbuotojas atliekų turėtojui pateikia informaciją kam ir kur tokias atliekas galima priduoti.
2. Draudžiama priimti metalo atliekas, nurodytas Lietuvos Respublikos Ekonomikos ir inovacijų ministro įsakymu patvirtintame Netauriųjų metalų laužo ir atliekų apskaitos ir saugojimo taisyklių, Netauriųjų metalų laužo ir atliekų supirkimo vietų įrengimo reikalavimų ir draudžiamų supirkti netauriųjų metalų laužo ir atliekų sąraše. Nustačius metalo atliekų viršnorminę radiaciją, atliekos nepriimamos bei informuojama Aplinkos apsaugos departamentas prie Aplinkos ministerijos.

**V. ATLIEKŲ IR DAIKTŲ LAIKYMO SĄLYGOS IR KONTROLĖS REIKALAVIMAI**

1. Atliekos kraunamos į tam skirtus sandarius konteinerius ar talpas. Aplinka šalia konteinerių bei pavojingų atliekų laikymo konteinerio tipo statinyje privalo būti tvarkinga.
2. Atliekas maišyti tarpusavyje draudžiama.
3. Nepavojingos atliekos laikomos atviroje aikštelėje:
   1. atviruose konteineriuose - laikomos statybinės atliekos, medienos, stambiosios (baldai), stiklo, metalo;
   2. uždaruose konteineriuose - laikomos popieriaus ir kartono, plastiko, stambiosios (buitinė technika), tekstilės;
   3. rietuvėse - laikomos naudotos padangos.
4. Pavojingos atliekos laikomos uždarame rakinamame konteinerio tipo statinyje. Pavojingos atliekos laikomos tik jos rūšiai skirtoje paženklintoje, sandarioje, švarioje, uždarytoje taroje.
5. Atliekas pagal rūšį aikštelės nuo atliekų gavimo galima laikyti ne ilgiau kaip:
   1. nepavojingas - vienerius metus;
   2. pavojingas - 6 mėnesius.

**VI. ATLIEKOMS TAIKOMI APRIBOJIMAI**

1. Iš vieno savivaldybės gyventojo, per 1 kalendorinius metus, nemokamai aikštelėse galima priimti ne daugiau kaip priede Nr. 1 nurodyto atliekų kiekio (viršijus nurodytus kiekius, gyventojas gali pristatyti atliekas už papildomą mokestį nurodyta tvarkos prieduose);
   1. 5 vnt (penkias) naudotas lengvojo automobilio padangas gali priduoti tik savivaldybės gyventojai, turintys teisę vairuoti lengvąjį automobilį ir galintys tai pagrįsti dokumentais, Aikštelės darbuotojas gali pareikalauti pateikti ir transporto priemonės registracijos liudijimą.
2. Iš juridinių, komercinę veiklą vykdančių asmenų ar kitos savivaldybės gyventojų atliekos priimamos už papildomą mokestį pateiktą priede Nr. 2.
3. Aikštelėse nepriimamos statybos ir griovimo atliekos iš atliekų turėtojus atstovaujančių daugiabučio namo butų ir kitų patalpų savininkų bendrijų, bendrojo naudojimo objektų administratorių, asmenų, sudariusių jungtinės veiklos sutartis bendrosios dalinės nuosavybės teisei įgyvendinti.
4. Į atliekų priėmimo aikšteles draudžiama pristatyti plastikines automobilių dalis (automobilines sėdynes, bakelius, bamperius ir jų dalys, automobilių stiklus ir pan.). Taip pat elektrinių automobilių baterijas ir kitas atliekas.

**VII. SAUGAUS ELGESIO TAISYKLĖS**

1. Aikštelių lankytojai privalo:
   1. laikytis įspėjamųjų ženklų, instrukcijų ar kitų nuorodų;
   2. patys asmeniškai rūpintis savo sveikatos, gyvybės bei turto saugumu;
   3. elgtis taip, kad nebūtų sukelta grėsmė savo ir/ar aplinkinių sveikatai, gyvybei bei turtui, padaryta žala, pažeistos jų teisės ir interesai;
   4. vykdyti teisėtus Aikštelių darbuotojų nurodymus;
   5. nedelsiant informuoti Aikštelės darbuotoją (-us) apie veiksmus ir/ar įvykius, ir/ar aplinkybes, dėl kurių gali būti/buvo padaryta žala lankytojo (-ų) arba kitų asmenų sveikatai, gyvybei, turtui.
2. Aikštelių lankytojams draudžiama:

32.1. kelti bet kokią grėsmę savo ir aplinkinių sveikatai, gyvybei ar saugumui;

32.2. lipti ant tam neskirtų konstrukcijų ar įrenginių (konteineriai, fasadai, pertvaros, sienos, užtvarai, apšvietimo stulpai, stogai ir pan.);

32.3. gadinti ir/ar laužyti ar kitaip žaloti Aikštelių turtą, įskaitant augmeniją;be Aikštelės darbuotojo leidimo įeiti į tarnybines patalpas;

* 1. šiukšlinti ir rūkyti tam neskirtose Aikštelės vietose;
  2. į Aikštelės teritoriją įnešti daiktus, galinčius sukelti gaisro ar sprogimo pavojų (degios ir sprogstančios medžiagos, sprogmenys, amunicija ir pan.), išskyrus priduoti atvežtas pavojingąsias atliekas;
  3. į Aikšteles atvykti ar jose būti neblaiviems ir/ar apsvaigusiems asmenims;
  4. mažamečiams vaikams išlipti iš transporto priemonės, vaikščioti po aikštelių teritoriją, už vaikų saugumą atsakingi juos atsivežę asmenys.

1. Lankytojų turtas:
   1. Lankytojai už savo turtą ir jam padarytą žalą, atsiradusią išsikraunant į Aikštelę atvežtas atliekas, atsako patys.
2. Vykstant atliekų pakrovimui aikštelės darbuotojas turi teisę uždaryti aikštelę iki tol, kol bus baigti darbai.
3. Vienu metu vienoje aikštelėje gali būti ne daugiau kaip 3 atliekų turėtojai nebent aikštelės darbuotojas nusprendžia kitaip.
4. Veiksmai gaisro, avarijų ir ekstremalių situacijų metu:
   1. Pastebėjus ugnies židinį arba dūmus, nedelsiant apie tai pranešti Aikštelės darbuotojui (-ams) ir skambinti bendruoju pagalbos telefono numeriu 112 bei imtis visų galimų priemonių žmonių gelbėjimui ir jų saugumo užtikrinimui.
   2. Radus neaiškius, be priežiūros paliktus daiktus, sprogstamas, chemines ar radioaktyvias medžiagas, nedelsiant apie tai pranešti Aikštelės darbuotojui (-ams). Kol atvyks priešgaisrinės gelbėjimo tarnybos, patiems nesiimti jokių lokalizavimo bei nukenksminimo veiksmų.
   3. Bendrovės administracija turi teisę nedelsdama, be išankstinio įspėjimo, uždaryti Aikštelę, jeigu kyla grėsmė Aikštelės lankytojų saugumui, sveikatai ar gyvybei, įskaitant gaisro, sprogimo, dujų nuotėkio ir kito pavojaus grėsmės atveju tam, kad būtų išvengta galimos žalos.
5. Aikštelių teritorijoje įrengta vaizdo stebėjimo sistema, fiksuojanti lankytojus bei jų veiksmus, kurios pagalba siekiama apsaugoti Aikštelių turtą bei užtikrinti tvarką jose.

**VIII. BAIGIAMOSIOS NUOSTATOS**

1. Šios Taisyklės taikomos visiems Aikštelių lankytojams.
2. Aikštelių darbuotojai turi teisę įspėti lankytojus apie jų vykdomus Taisyklių pažeidimus, paprašyti apleisti Aikštelės teritoriją bei imtis kitų būtinų ir teisėtų priemonių siekiant užtikrinti Aikštelės lankytojų ir/ar kitų asmenų gerovę, turto apsaugą. Už viešosios tvarkos ir Taisyklių pažeidimus lankytojai atsako teisės aktų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**